
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2504 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Παιονίας του Νομού Κιλκίς. 

2 

Μεταβολή γνωστικού αντικειμένου Καθηγητή 
του Εθνικού και Καποδιστριακού Πανεπιστημίου 
Αθηνών. 

3 

Έγκριση προσωρινών κυκλοφορικών ρυθμίσεων 
σύμφωνα με την υπ' αριθ. 452/2017 απόφαση Δη¬ 
μοτικού Συμβουλίου του Δήμου Πυλαίας-Χορτιά- 
τη στα πλαίσια εκτέλεσης του έργου «Κατασκευή 
υπόγειου δικτύου ΧΤ στο πεζοδρόμιο επί της 
οδού Μεγ. Αλεξάνδρου» της ΔΕΔΔΗΕ Α.Ε. 

4 

Ανάκληση της υπ' αριθμ. ΙΕ/4783/Π07/5/00391 / 
28-04-2010/ν. 3299/2004 απόφασης του Γενικού 
Γραμματέα Περιφέρειας Ηπείρου για την υπαγω¬ 
γή επένδυσης της εταιρείας «ΑΓΡΟΤΙΚΟΣ ΠΤΗΝΟ- 
ΤΡΟΦΙΚΟΙ ΣΥΝ/ΜΟΣ ΑΡΤΑΣ» στις διατάξεις του 
ν. 3299/2004, όπως ισχύει. 

5 

Διαπίστωση ανάγκης για υπερωριακή απασχόλη¬ 
ση το Β' εξάμηνο του έτους 2017 για υπαλλήλους 
της Δ/νσης Αγροτικής Οικονομίας της Περιφέρει¬ 
ας Θεσσαλίας. 

6 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Ανά¬ 
πτυξης και Περιβάλλοντος της Γενικής Διεύθυν¬ 
σης Ανάπτυξης και Περιβάλλοντος «ΜΕ ΕΝΤΟΛΗ 
ΑΝΤΙ ΠΕΡΙΦΕΡΕΙ ΑΡΧΗ ΑΝΑΠΤΥΞΗΣ ΚΑΙ ΠΕΡΙΒΑΛ¬ 
ΛΟΝΤΟΣ» στον Προϊστάμενο της Γενικής Διεύ¬ 
θυνσης Ανάπτυξης και Περιβάλλοντος και στον 
Προϊστάμενο της Διεύθυνσης Περιβάλλοντος, Βι¬ 
ομηχανίας, Ενέργειας και Φυσικών Πόρων (ΠΚΜ) 
της Περιφέρειας Κεντρικής Μακεδονίας. 

7 

Έγκριση υπερωριακής απασχόλησης υπαλλήλου 
για την γραμματειακή υποστήριξη της Σχολικής 
Επιτροπής Α/θμιας Εκπαίδευσης Δήμου Τυρνά- 
βουγια το έτος 2017. 

8 

Έγκριση Υπερωριακής απασχόλησης Β'εξαμήνου 
2017 υπαλλήλων του Γενικού Νοσοκομείου Λιβα¬ 
δειάς. 


ΔΙΟΡΘΩΣΕΙΣ ΣΦΑΛΜΑΤΩΝ 

9 Διόρθωση σφάλματοςστην92951 /Δ1 /02-06-2017 

απόφαση του Υπουργού Παιδείας, Έρευνας και 
Θρησκευμάτων, που δημοσιεύτηκε στο ΦΕΚ 
2071/15-06-2017 (τεύχος Β'). 


ΑΠΟΦΑΣΕΙΣ 

Αριθμ. 113975/Ζ1 (1) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Παιονίας του Νομού Κιλκίς. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 α του άρθρου 12 του 
ν. 1351/1983 (ΦΕΚ Α'/56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 

2. Την παρ. 4 του άρθρου 11 του ν. 2327/1995 (ΦΕΚ 
Α'/156) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις», όπως τροποποιήθηκε και ισχύει. 

3. Τα άρθρα 20, 24, 66 και 77 του Ν. 4270/2014 (ΦΕΚ 
143/Α') «Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις.», ως ισχύουν. 

4. Την παρ. 10του αρ. 15 του ν. 3232/2004 (ΦΕΚ48/Α') 
«Θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του 
ν. 4009/2011 (ΦΕΚ 195/Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

6. Το άρθρο 40 του Ν. 849/1978 (ΦΕΚ 232/Α'), όπως συ¬ 
μπληρώθηκε με το άρθρο 8 του ν. 2029/1993 (ΦΕΚ 57/Α'). 

7. Την παρ. 1 του άρθρου 2 του π.δ. 174/1985 (ΦΕΚ 
59/Α') «Άσκηση στο επάγγελμα των σπουδαστών των 
Τεχνολογικών Εκπαιδευτικών Ιδρυμάτων (Τ.Ε.Ι.)». 

8. Το π.δ. 114/2014 (ΦΕΚ 181 /Α') «Οργανισμός Υπουρ¬ 
γείου Παιδείας και Θρησκευμάτων», όπως τροποποιή¬ 
θηκε και ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2504/20.07.2017 


9. Το π.δ. 70/2015 (ΦΕΚ114/Α') «Ανασύσταση των Υπουρ¬ 
γείων Πολιτισμού και Αθλητισμού... και Τουρισμού». 

10. Το άρθρο 90 του π.δ. 63/2005 (ΦΕΚ 98/Α') «Κώδι¬ 
κας Νομοθεσίας για την Κυβέρνηση και τα κυβερνητικά 
όργανα». 

11. Το π.δ. 113/2010 (ΦΕΚ 194/Α') «Ανάληψη υποχρε¬ 
ώσεων από τους Διατάκτες», ως ισχύει. 

12. Το π.δ. 123/2016 (ΦΕΚ 208/Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

13. Το π.δ. 125/2016 (ΦΕΚ210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

14. Την αριθμ. Υ29/8-10-2015 (ΦΕΚ 2168/Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

15. Τη με αρ. Ε5/1258/86 (ΦΕΚ 133/Β') κοινή υπουρ¬ 
γική απόφαση «Ορισμός αποζημίωσης ασκουμέ¬ 
νων στο επάγγελμα σπουδαστών της τριτοβάθ¬ 
μιας τεχνικής και επαγγελματικής εκπαίδευσης» 
κοινή υπουργική απόφαση, όπως τροποποιήθηκε 
με τις με αρ. 2040776/4589/0022/94 (ΦΕΚ 502/Β') και 
2025805/2917/0022/93 (ΦΕΚ 307/Β') κοινή υπουργική 
απόφαση. 

16. Τη με αρ. Ε5/1303/03-03-1986 (ΦΕΚ 168/Β') κοινή 
υπουργική απόφαση «Ασφάλιση σπουδαστώνΤ.Ε.Ι. κατά 
τη διάρκεια της πρακτικής τους άσκησης». 

17. Τη με αρ. Α42/5/2008 εγκύκλιο του ΙΚΑ«Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

18. Τη με αρ.208 /2016 απόφαση του Δημοτικού Συμ¬ 
βουλίου του Δήμου Παιονίαςτου Νομού Κιλκίς, η οποία 
διαβιβάστηκε με το με αρ. πρωτ. 193420/14-11-2016/ 
Ζ1/Κ.Π ΥΠ.Π.Ε.Θ. έγγραφο. 

19. Τη με αρ. πρωτ. 25508/03-11-2016 βεβαίωση του 
Δημοτικού Συμβουλίου του Δήμου Παιονίαςτου Νομού 
Κιλκίς για τη δέσμευση της οικονομικής πίστωσης. 

20. Τις από 3/1 /2017 (ΑΔΑ:Ω8ΣΦΩΞΡ-ΜΥΩ) αποφάσεις 
ανάληψης υποχρέωσης του Δήμου Παιονίαςτου Νομού 
Κιλκίς για τη δέσμευση της οικονομικής πίστωσης. 

21 .Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Δήμου Παι- 
ονίαςτου Νομού Κιλκίς, ύψους 5585,70 ΕΥΡΩ (6 θέσεις 
χ 186,19 ευρώ χ 5 μήνες) για το έτος 2017 και 13.405,68 
ΕΥΡΩ (6 θέσεις χ 186,19 ευρώ χ 12 μήνες) για καθένα 
από τα επόμενα πέντε οικονομικά έτη από τους Κ.Α.Ε. 
30.6041.000 και 30.6154.000. 

22. Τη με αρ. πρωτ. ΓΔΟΥΔΥ/44/2017 εισήγηση της 
ΓΔΟΥΔΥ του Υπουργείου Εσωτερικών, αποφασίζουμε: 

Καθορίζουμε έξι (06) θέσεις πρακτικής άσκησης φοι¬ 
τητών Τ.Ε.Ι., ανά εξάμηνο, σε χρονικό διάστημα μιας 
πενταετίας, στο Δήμο Παιονίας του Νομού Κιλκίς. 1. Η 
πρακτική άσκηση των φοιτητών Τ.Ε.Ι. στον ανωτέρω 
Δήμο πραγματοποιείται για ένα εξάμηνο αρχίζοντας 
από 01-08-2017. Οι αποζημιώσεις και οι ασφαλιστικές 
εισφορές των ασκούμενων φοιτητών Τ.Ε.Ι. βαρύνουν τον 
προϋπολογισμό του Δήμου Παιονίαςτου Νομού Κιλκίς. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Ιουλίου 2017 

Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Φ. 146/197/113 981 /Ζ2 (2) 

Μεταβολή γνωστικού αντικειμένου Καθηγητή 
του Εθνικού και Καποδιστριακού Πανεπιστημί¬ 
ου Αθηνών. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258/Α'), 

β. του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98/Α'), 

γ. του π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (ΦΕΚ 181 /Α'), όπως ισχύει, 

δ. του π.δ. 70/2015 «Ανασύσταση των Υπουργείων... 
Ανάπτυξης και Τουρισμού» (ΦΕΚ 114/Α') 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών», 

2. Την αριθμ. 625/1.3.2012 πράξη του Πρύτανη του 
Εθνικού και Καποδιστριακού Πανεπιστημίου Αθηνών, 
(ΦΕΚ Γ7342/28.03.2012) για τον διορισμό της Ελισάβετ 
Πατηράκη - Κουρμπάνη στη βαθμίδα του Καθηγητή 
πρώτης βαθμίδας με γνωστικό αντικείμενο «Συστήματα 
Νοσηλευτικής Φροντίδας», 

3. Την αρ. πρωτ. 956/15.12.2016 αίτηση της Καθηγή- 
τριας Ελισάβετ Πατηράκη-Κουρμπάνη για τη μεταβολή 
του γνωστικού της αντικειμένου. 

4. Την από 22.12.2016 απόφαση της 4ης συνεδρίασης 
της ΓενικήςΣυνέλευσηςτουΤμήματος Νοσηλευτικής της 
Σχολής Επιστημών Υγείας του Εθνικού και Καποδιστρια- 
κού Πανεπιστημίου Αθηνών, η οποία εγκρίνει τη μεταβο¬ 
λή του γνωστικού αντικειμένου της ως άνω Καθηγήτριας 
καθώς και τη σύμφωνη γνώμη του Παθολογικού - Νοση¬ 
λευτικού Τομέα, της 16.12.2016. 

5. Τοαριθ. πρωτ. 1617026541/16.5.2017 έγγραφο της 
Πρυτανείας του Εθνικού και Καποδιστριακού Πανεπι¬ 
στημίου Αθηνών, που αφορά στη μεταβολή γνωστικού 
αντικειμένου της Καθηγήτριας Ελισάβετ Πατηράκη- 
Κουρμπάνη. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 








Τεύχος Β' 2504/20.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Εγκρίνουμε τη μεταβολή του γνωστικού αντικειμένου 
της Ελισάβετ Πατηράκη - Κουρμπάνη του Ιωάννη, Καθη- 
γήτριαςπρώτης βαθμίδας,τουΤμήματος Νοσηλευτικής 
της Σχολής Επιστημών Υγείας του Εθνικού και Καποδι- 
στριακού Πανεπιστημίου Αθηνών, από «Συστήματα Νο¬ 
σηλευτικής Φροντίδας» σε «Συστήματα Νοσηλευτικής 
Φροντίδας- Ανακουφιστική Φροντίδα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Ιουλίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 4514 _ (3) 

Έγκριση προσωρινών κυκλοφορικών ρυθμίσε¬ 
ων σύμφωνα με την υπ' αριθ. 452/2017 απόφαση 
Δημοτικού Συμβουλίου του Δήμου Πυλαίας-Χορ- 
τιάτη στα πλαίσια εκτέλεσης του έργου «Κατα¬ 
σκευή υπόγειου δικτύου ΧΤ στο πεζοδρόμιο επί 
της οδού Μεγ. Αλεξάνδρου» της ΔΕΔΔΗΕ Α.Ε. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις, όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ107/Α730.05.1997) 
«Διοίκηση, οργάνωση, στελέχωση της Περιφέρειας, ρύθμιση 
θεμάτων για τη Τοπική Αυτοδιοίκηση και άλλες διατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας - Θράκης». 

5. Το άρθρο 52 του ν. 2696/1999 (ΦΕΚ57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α72.03.2007) «Τροποποιήσεις δι¬ 
ατάξεων του ΚΟΚ» και αντικαταστάθηκε με το άρθρο 48 
του ν. 4313/2014. 

6. Το υπ' αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑτου Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ'αριθμ.ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ'αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' & β' βαθμού περί 
κυκλοφοριακών ρυθμίσεων». 

9. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) "Εκδημοκρατισμός της Διοίκησης - Κα¬ 


ταπολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις", περί 
Συντονιστή της Αποκεντρωμένων Διοικήσεων. 

10. Την υπ'αρ.πρωτ. 14138/15-05-2017 απόφαση του 
Υπουργού Εσωτερικών (ΦΕΚ 250/τ.Υ.Θ.Δ.Δ./26-05-2017 - 
ΑΔΑ:ΩΩ09465ΧΘ7 - ΗΜΞ) για διορισμό του Συντονιστή 
της Α.Δ.Μ.-Θ. 

11. Την υπ'αριθμ. 35748/30-05-2017 (ΦΕΚ 1971/τ.Β'/ 
7-6-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές μονάδεςτης 
Αποκεντρωμένης Διοίκησης Μακεδονίας - Θράκης και 
παροχή εξουσιοδότησης υπογραφής πράξεων και εγ¬ 
γράφων «Με εντολή Συντονιστή» στους προϊσταμένους 
των οργανικών μονάδων της Αποκεντρωμένης Διοίκη¬ 
σης Μακεδονίας - Θράκης». 

12. Το μεαρ. πρωτ. 13700/16393/30-5-2017 (αρ.πρωτ. 
ΔΙΠΕΧΩΣ 3665/31-5-2017) έγγραφο του Δήμου Πυλαίας- 
Χορτιάτη, με το οποίο αποστέλλεται στην υπηρεσία μας 
η υπ'αριθ. 452/2017 απόφαση Δημοτικού Συμβουλίου 
με συνημμένο τον φάκελο του έργου. 

13. Το με αρ. πρωτ. 37503/15-6-2017 (αρ. πρωτ. ΔΙΠΕ- 
ΧΩΣ 4230/21-6-2017) έγγραφο της Δ/νσης Διοίκησης 
Απ.Δ.Μ/Θ με το οποίο βεβαιώνεται το νομότυπο της διαδι¬ 
κασίας έκδοσης της Κανονιστικής Απόφασης του θέματος. 

14. Την από 24/05/2017 εγκεκριμένη «Τεχνική έκθεση 
κυκλοφοριακής ρύθμισης» και τα τρία (3) συνημμένα 
σχέδια «Προσωρινής σήμανσης οδών» που συνοδεύουν 
την υπ'αριθμ. 452/2017 Α.Δ.Σ. Δήμου Πυλαίας Χορτιάτη. 

15. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού του Δήμου 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών μέτρων ρύθμισης της κυ¬ 
κλοφορίας σύμφωνα μετην υπ'αριθμ. 452/2017 απόφαση 
Δημοτικού Συμβουλίου του Δήμου Πυλαίας-Χορτιάτη στα 
πλαίσια υλοποίησηςτου έργου: «Κατασκευή υπόγειου δι¬ 
κτύου ΧΤ στο πεζοδρόμιο επί της οδού Μεγ. Αλεξάνδρου» 
της ΔΕΔΔΗΕ Α.Ε.». 

Τα περιοριστικά μέτρα ρύθμισης κυκλοφορίας αφο¬ 
ρούν σε στένωση της δεξιάς λωρίδας κυκλοφορίας στην 
οδό Μεγάλου Αλεξάνδρου, στο ρεύμα κυκλοφορίας με 
κατεύθυνση από την οδό Εγνατία προς την οδό Φιλίππου 
και για το τμήμα της από την διασταύρωση με την οδό 
Ηλέκτρας έως τη διασταύρωση με την οδό Πλούτωνος 
στη Δημοτική Ενότητα Πυλαίας. 

Η κυκλοφορία των οχημάτων θα διεξάγεται με εναλ¬ 
λάξ κυκλοφορία των δυο κατευθύνσεων από το εναπο- 
μείναν πλάτος της οδού και θα γίνεται με τη βοήθεια 
σηματωρών. 

Οι κυκλοφοριακές ρυθμίσεις της παρούσας απόφασης 
περιλαμβάνουν συνολικά τρεις (3) φάσεις, προσαρμοσμέ¬ 
νες στο τυπικό σχέδιο 3.1.2 «Εναλλάξ κυκλοφορία δύο κα¬ 
τευθύνσεων» για εργοτάξια μακράς διάρκειας σε Αστικές 
οδούς των Προδιαγραφών και Οδηγιών Σήμανσης Εκτε- 
λούμενων Έργων (ΟΜΟΕ -ΣΕΕΟ) (ΦΕΚ 905/Β720.05.2011) 
και περιγράφονται αναλυτικά στην από 24/05/2017 «Τε- 

χνική έκθεση προσωρινής σήμανσης οδών» και τα τρία 
(3) συνημμένα σχέδια κλ. 1:250 (14ο σχ.), ελεγμένα και 
θεωρημένα από την Διεύθυνση Τεχνικών Υπηρεσιών του 
Δήμου Πυλαίας-Χορτιάτη, πρωτότυπα των οποίων δια¬ 
τηρούνται στο Αρχείο της Αποκεντρωμένης Διοίκησης 
Μακεδονίας - Θράκης (ΔΙΠΕΧΩΣ) και στο αρχείοτης Διεύ¬ 
θυνση Τ εχνικών Υπη ρεσιών του Δήμου Πυλαίας-Χορτιάτη. 

Επιπλέον, θα απαγορευτεί η στάθμευση στην δεξιά πλευ¬ 
ρά της οδού Μεγάλου Αλεξάνδρου στο ρεύμα με κατεύ¬ 
θυνση από την οδό Φιλίππου προς την οδό Εγνατία κατά 
τη διάρκεια εκτέλεσης των φάσεων 1 και 3. 

Οι προσωρινές κυκλοφοριακές ρυθμίσεις που εγκρί- 
νονται με την παρούσα ισχύουν για την προβλεπόμενη 
διάρκεια των επιμέρους φάσεων εργασίας, για σύνολο 6 
(έξι) ημερών και εφαρμόζονται με την τοποθέτηση των 
οικείων πινακίδων σήμανσης, των σηματοδοτών ή των 
διαγραμμίσεων στο οδόστρωμα. 

Η σήμανση θα τοποθετείται κατά τη διάρκεια των ερ¬ 
γασιών και θα αποσύρεται με το πέραςτουςανά ημέρα, 
οπότε η οδός θα αποδίδεται πλήρης στην κυκλοφορία. 

Η εν λόγω έγκριση χορηγείται με τις εξής προϋποθέσεις: 

Ι.Τα γεωμετρικά χαρακτηριστικά, οι σημάνσεις και 
τα περιοριστικά μέτρα θα είναι σύμφωνα με τις Προδι¬ 
αγραφές και Οδηγίες Σήμανσης Εκτελούμενων Έργων 
(ΟΜΟΕ - ΣΕΕΟ) (ΦΕΚ 905/Β720.05.2011). 

2. Θα πρέπει να εξασφαλίζεται η ασφαλή πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

3. Το μήκος εργασιών δεν θα πρέπει να ξεπερνά τα 
50ιη κάθε φορά. 

4. Να ληφθεί ιδιαίτερη μέριμνα ώστε να εξασφαλιστεί 
η ασφαλή διέλευση των πεζών σε όλο το μήκος της ζώ¬ 
νης των έργων. 

5. Να ληφθεί ιδιαίτερη μέριμνα για την ασφαλή πρό¬ 
σβαση σε παρόδιες ιδιοκτησίες. 

6. Να τοποθετηθεί κατάλληλη σήμανση στις καθέτους 
που συμβάλουν στη οδό Μεγάλου Αλεξάνδρου που θα 
ενημερώνουν για την εκτέλεση εργασιών και τη διεξα¬ 
γωγή της εναλλάξ κυκλοφορίας. 

7. Σε κάθε περίπτωση θα πρέπει να εξασφαλίζεται η τα¬ 
χεία και ασφαλή διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά, αστυνομίας). 

Η παρούσα απόφαση δεν υποκαθιστά απαιτούμενες 
άλλες άδειες ή εγκρίσεις. 

Η ΔΕΔΔΗΕ Α.Ε. και ο ανάδοχοςτου έργου είναι αρμό¬ 
διοι για την υλοποίηση του εν λόγω θέματος. Οι αρχές 
στις οποίες κοινοποιείται η παρούσα απόφαση παρα- 
καλούνται να παρακολουθούν την ακριβή εκτέλεση και 
λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112/Α7 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουλίου 2017 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 


(4) 

Ανάκληση της υπ'αριθμ. ΙΕ/4783/Π07/5/00391/ 
28-04-2010/ν. 3299/2004 απόφασης του Γενικού 
Γραμματέα Περιφέρειας Ηπείρου για την υπαγω¬ 
γή επένδυσηςτης εταιρείας «ΑΓΡΟΤΙΚΟΣ ΠΤΗΝΟ- 
ΤΡΟΦΙΚΟΣ ΣΥΝ/ΜΟΣ ΑΡΤΑΣ» στις διατάξεις του 
ν. 3299/2004 όπως ισχύει. 

Με την με αριθμ. ΙΕ/63838/2732/Π07/5/00391/ 
ν. 3299/2004/04-07-2017 απόφαση του Περιφερει¬ 
άρχη Ηπείρου, ανακαλείται η με αρ. πρωτ. ΙΕ/4783/ 
Π07/5/00391 /28-04-2010/ν. 3299/2004 απόφαση υπαγω¬ 
γής (ΦΕΚ 396/06-04-2010) στις διατάξεις του ν. 3299/2004, 
της επένδυσης (Εκσυγχρονισμός τμήματος τεμαχισμού 
και αποστέωσης, στο 8ο χλμ. Άρτας - Γαβριάς, Ν. Άρτας, 
Περιφέρειας Ηπείρου), της εταιρείας «ΑΓΡΟΤΙΚΟΣ ΠΤΗ- 
ΝΟΤΡΟΦΙΚΟΣ ΣΥΝ/ΜΟΣ» λόγω μη τήρησης από τον φο¬ 
ρέα της επένδυσηςτων όρων και των προϋποθέσεων της 
εγκριτικής απόφασης και των διατάξεων του ν. 3299/2004 
σύμφωνα με το άρθρο 10 παρ. 2Αα αν ενισχυθείσα επι¬ 
χείρηση παραβεί τις υποχρεώσεις πριν την ολοκλήρωση, 
ανακαλείται η απόφαση υπαγωγής και επιστρέφεται η 
ενίσχυση Ομόφωνη γνωμοδότηση της 229η Γνωμοδο- 
τικής Επιτροπής (30-06-2017) του άρθρου 7 παρ. 15 του 
ν. 3299/2004 (Άρθρο 241 παρ. 4 του ν. 4072/2011). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 


Αριθμ. 2466 _ (5) 

Διαπίστωση ανάγκης για υπερωριακή απασχό¬ 
ληση το Β' εξάμηνο του έτους 2017 για υπαλλή¬ 
λους της Δ/νσης Αγροτικής Οικονομίας της Πε¬ 
ριφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξειςτου ν. 3852/2010 (ΦΕΚ 87/Α72010) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης». 

2. Τις διατάξειςτου π.δ. 129/2010 (ΦΕΚ 222/Α727-12-2010) 
«Οργανισμός της Περιφέρειας Θεσσαλίας». 

3. Την αρ. 912/5-9-2014 (ΦΕΚ Β72714/10-10-2014) 
απόφαση του Περιφερειάρχη Θεσσαλίας για «Εξουσι¬ 
οδότηση υπογραφής με εντολή Περιφερειάρχη» στον 
Προϊστάμενο της Δ/νσης Αγροτικής Οικονομίας να υπο¬ 
γράφει...... 

4. Το ν. 4354/2015 (ΦΕΚ 176/Α72015) σχετικά με μισθο- 
λογικές ρυθμίσεις κ.α.. Επείγουσες διατάξεις εφαρμογής 
της Συμφωνίας Δημοσιονομικών Στόχων και διαρθρωτι¬ 
κών Μεταρρυθμίσεων και ιδίως το άρθρο 20. 

5. Την υπ' αριθμ. 2/7275/0022/31-10-2003 διαταγή 
του Υπουργείου Οικονομικών (Γενικό Λογιστήριο του 
Κράτους), με την οποία παρέχονται οδηγίες για την εφαρ¬ 
μογή των διατάξεων του ν. 3205/2003. 

6. Την αριθμ. 3179/35220 (ΦΕΚ Β7754/21-3-2016) 
απόφαση του Ασκώντος καθήκοντα Γενικού Γραμματέα 
Αποκεντρωμένης Διοίκησης, «Περί καθορισμού ωραρίου 
εργασίας σε 24ωρη βάση καθώς και κατά τις Κυριακές 
και εξαιρέσιμες ημέρες των υπαλλήλων της Περιφέρειας 
Θεσσαλίας». 

7. Το γεγονός ότι από την απόφαση αυτή προκαλεί- 
ται δαπάνη ύψους 3.000 ευρώ και θα καλυφθεί από τον 
ΚΑΕ 0511 του προϋπολογισμού εξόδων έτους 2017 της 
Περιφέρειας Θεσσαλίας. 

8. Τη με αριθμ. 1471/2016 28-12-2016 απόφαση οικο¬ 
νομικής επιτροπής Περιφέρειας Θεσσαλίας. 

9. Την υπ' αριθμ. 3023/19-06-2017 (ΑΔΑ:ΨΕΗ67ΛΡ- 
ΟΣΦ) απόφαση Α/Α 1518-ΚΑΕ 01.073.0511.01 αρ. καταχ. 
1518 απόφασης έγκρισης δέσμευσης ποσού 2.500 ευρώ 
από την Δ/νση Οικονομικών Υπηρεσιών της Περιφέρειας 
Θεσσαλίας. 

10. Τις έκτακτες και αυξημένες υπηρεσιακές ανά¬ 
γκες της Διεύθυνσης Αγροτικής Οικονομίας λόγω της 
εφαρμογής και συντονισμού σ'όλη την Περιφέρεια του 
υπομέτρου 6.1 « Εγκατάσταση νέων γεωργών» του ΠΑΑ 
2014-2020, καθώς και κάθε άλλης επείγουσας υπηρεσι¬ 
ακής ανάγκης στα πλαίσια εφαρμογής επιχειρησιακών 
προγραμμάτων της Περιφέρειας, αποφασίζουμε: 

Α) Διαπιστώνουμε την ανάγκη υπερωριακής απασχό¬ 
λησης επτά υπαλλήλων της Δ/νσης Αγροτικής Οικονο¬ 
μίας της Περιφέρειας Θεσσαλίας για το Β' εξάμηνο του 
έτους 2017, λόγω κάλυψης αυξημένων υπηρεσιακών 
αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργάσιμων ημερών για το 
Β' εξάμηνο 2017 συνολικά για επτά υπαλλήλους της 
Διεύθυνσης Αγροτικής Οικονομίας της Περιφέρειας 
Θεσσαλίας. Οι ώρες της υπερωριακής εργασίας δεν θα 
υπερβαίνουν τις 20 ανά υπάλληλο το μήνα. 

Γ) Η κατανομή των ωρών θα γίνει στους απασχολούμε¬ 
νους υπαλλήλους με απόφαση της υπηρεσίας, ανάλογα 
με τις εκάστοτε παρουσιαζόμενες ανάγκες και το ύψος 
των εγγεγραμμένων σχετικών πιστώσεων στον προϋπο¬ 
λογισμό του έτους 2017. 

Η δαπάνη για το Β' εξάμηνο του έτους 2017 θα κα¬ 
λυφθεί από πιστώσεις του προϋπολογισμού του έτους 
2017, του φορέα 073 του ΚΑΕ 0511 και ανέρχεται στο 
ποσό των 3.000 € βάσει της υπ' αριθμ. 3023/19-06- 
2017 (ΑΔΑ:ΨΕΗ67ΛΡ-ΟΣΦ) απόφαση Α/Α 1518- ΚΑΕ 
01.073.0511.01 αρ. καταχ. 1518 απόφασης έγκρισης από 
την Διεύθυνση Οικονομικών Υπηρεσιών της Περιφέρειας 
Θεσσαλίας. 

Δ) Υπεύθυνος για την παρακολούθηση και τον έλεγχο 
της πραγματικής παροχής υπερωριακής απασχόλησης 
ορίζεται ο Δ/ντής της Διεύθυνσης Αγροτικής Οικονομίας 
της Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουνίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. οικ. 274494(43 70) (6) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων του τομέα Ανά¬ 
πτυξης και Περιβάλλοντος της Γενικής Διεύθυν¬ 
σης Ανάπτυξης και Περιβάλλοντος «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ ΑΝΑΠΤΥΞΗΣ ΚΑΙ ΠΕΡΙΒΑΛ¬ 
ΛΟΝΤΟΣ» στον Προϊστάμενο της Γενικής Διεύ¬ 
θυνσης Ανάπτυξης και Περιβάλλοντος και στον 
Προϊστάμενο της Διεύθυνσης Περιβάλλοντος, Βι¬ 
ομηχανίας, Ενέργειας και Φυσικών Πόρων (ΠΚΜ) 
της Περιφέρειας Κεντρικής Μακεδονίας. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΑΝΑΠΤΥΞΗΣ 

ΚΑΙ ΠΕΡΙΒΑΛΛΟΝΤΟΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 160 και 186 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ87/τ.Α'/07.06.2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α'/11.04.2012). 

3. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ».(ΦΕΚ 26/τ.Α'/09.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006«ΕθνικόΤυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131/τ.Α'/28.06.2006). 

5. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ 45/τ.Α'/ 
09.03.1999) όπως τροποποιήθηκε και ισχύει. 

6. Τις υπ' αριθμ. 81320 και 77909/01.12.2016 αποφά¬ 
σεις του Γενικού Γραμματέα της Αποκεντρωμένης Διοί¬ 
κησης Μακεδονίας - Θράκης (ΦΕΚ4302/τ.Β'/30.12.2016), 
με τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/τ.Α'/27.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ98/τ.Α'/22.04.2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Την υπ'αριθμ. Γ.Π.Κ.Μ./οικ 1827/08.06.2016 από¬ 
φαση του Περιφερειάρχη Κεντρικής Μακεδονίας περί 
ορισμού Αντιπεριφερειαρχών και ανάθεσης τομέων ευ¬ 
θύνης σε όλους τους Αντιπεριφερειάρχες της Περιφέρει¬ 
ας Κεντρικής Μακεδονίας (ΦΕΚ 321 /τ.ΥΟΔΔ/21.06.2016). 

9. Την υπ'αριθμ. οικ. 30158 (388) απόφαση του Πε¬ 
ριφερειάρχη Κεντρικής Μακεδονίας περί μεταβίβασης 
αρμοδιοτήτων της Γενικής Διεύθυνσης Ανάπτυξης και 
Περιβάλλοντος στους Αντιπεριφερειάρχες της Περιφέ¬ 
ρειας Κεντρικής Μακεδονίας. (ΦΕΚ 516/τ.Β'/21 -02-2017). 

10. Την αριθμ. ΔΘΑ/οικ.26601/10.10.2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

11. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Γενικής Διεύθυνσης Ανάπτυξης και Περιβάλλοντος. 

12. Το γεγονός ότι από την παρούσα απόφαση δεν 
προκαλείται δαπάνη σε βάρους του κρατικού προϋπο¬ 
λογισμού της Περιφέρειας Κεντρικής Μακεδονίας απο¬ 
φασίζουμε: 

1) Την παροχή εξουσιοδότησης υπογραφής, «ΜΕ 
ΕΝΤΟΛΗ ΑΝΤΙ ΠΕΡΙΦΕΡΕΙ ΑΡΧΗ ΑΝΑΠΤΥΞΗΣ ΚΑΙ ΠΕΡΙ¬ 
ΒΑΛΛΟΝΤΟΣ», πράξεων και εγγράφων αρμοδιότητας 
του τομέα Ανάπτυξης και Περιβάλλοντος της Γενικής 
Διεύθυνσης Ανάπτυξης και Περιβάλλοντος της Περιφέ¬ 
ρειας Κεντρικής Μακεδονίας ως εξής: 

Α) Διεύθυνσης Περιβάλλοντος, Βιομηχανίας, Ενέργειας 
και Φυσικών Πόρων (ΠΚΜ) 

Α.1) Στον Προϊστάμενο της Γενικής Διεύθυνσης Ανά¬ 
πτυξης και Περιβάλλοντος της Περιφέρειας Κεντρικής 
Μακεδονίας για: 

Ι.Την υποβολή φακέλου ΠΠ (Περιβαλλοντικού Προ¬ 
ελέγχου) καθώς και ΣΜΠΕ (Στρατηγικής Μελέτης Περι¬ 
βαλλοντικών Επιπτώσεων) προς την αρμόδια αρχή, στα 
πλαίσια αξιολόγησης σχεδίου καθορισμού λατομικών 
περιοχών. 

2. Την εισήγηση προς τις αρμόδιες αρχές για χορήγηση 
αδειών χρήσης νερού και εκτέλεσης έργων αξιοποίησης 
υδατικών πόρων σε περιφερειακό επίπεδο. 

3. Τη γνωμοδότηση προς την αρμόδια αρχή για έργα 
και δραστηριότητες κατηγορίας Α ομάδας. 

4. Την απόφαση συγκρότησης μεικτών κλιμακίων 
συντονισμού-ελέγχου θεμάτων ανάπτυξης, ενέργειας 
και φυσικών πόρων για την αποτελεσματική εφαρμο¬ 
γή της βιομηχανικής νομοθεσίας στο σύνολο της και 
την υλοποίηση των γενικών κατευθύνσεων σε θέματα 
βιομηχανικής πολιτικής, με αρμοδιότητα σε όλη την 
Περιφέρεια. 

5. Τη συγκρότηση και τις εντολές ελέγχων των Κλιμα¬ 
κίων Ελέγχου Ποιότητας Περιβάλλοντος (Κ.Ε.Π.ΠΕ.) της 
ΠΚΜ. 

Α.2) Στον Προϊστάμενο της Διεύθυνσης Περιβάλλο¬ 
ντος, Βιομηχανίας, Ενέργειας και Φυσικών Πόρων (ΠΚΜ) 
της Γενικής Διεύθυνσης Ανάπτυξης και Περιβάλλοντος 
της Περιφέρειας Κεντρικής Μακεδονίας για: 

Ι.Την εισήγηση για σχέδιο συμμόρφωσης για έργα 
και δραστηριότητες σε περιπτώσεις που διαπιστώνο¬ 
νται παραβάσεις που προκάλεσαν ή δύναται να προ- 
καλέσουν περιβαλλοντική ζημιά ή ενέχουν κίνδυνο 
ευρείας οικολογικής διατάραξης (άρθρο 20, παρ. 15 
τουν. 4014/2011). 

2. Τις Εντολές για Περιβαλλοντικές επιθεωρήσεις για 
τον έλεγχο τήρησης των Αποφάσεων Εγκρίσεων Περι¬ 
βαλλοντικών Όρων (Α.Ε.Π.Ο.) ή Πρότυπων Περιβαλλο¬ 
ντικών Δεσμεύσεων (Π.Π.Δ.) και της εν γένει περιβαλλο¬ 
ντικής νομοθεσίας. 

3. Τα έγγραφα που αφορούν στην παρακολούθηση 
και υλοποίηση του Περιφερειακού Σχεδίου Διαχείρισης 
Αποβλήτων καιτου Περιφερειακού Σχεδίου Προσαρμο¬ 
γής στην Κλιματική Αλλαγή. 


4. Την εισήγηση για χορήγηση άδειας λειτουργίας 
Χώρων Υγειονομικής Ταφής Αποβλήτων (ΧΥΤΑ) ή και 
παύσης λειτουργίας ΧΥΤΑ, που θα λειτουργήσουν ή λει¬ 
τουργούν σε όλη την Περιφέρεια. 

5. Την εισήγηση / γνωμοδότηση για χορήγηση αδειών 
εγκατάστασης, επέκτασης, εκσυγχρονισμού, λειτουργί¬ 
ας, ελέγχου μελετών και τα διοικητικά - τεχνικά θέματα/ 
ζητήματα που αφορούν εγκαταστάσεις και υποδομές 
ΠΕΣΔΑ, που θα λειτουργήσουν ή λειτουργούν σε όλη 
την Περιφέρεια. 

6. Την εισήγηση / γνωμοδότηση για χορήγηση αδειών 
εγκατάστασης, επέκτασης, εκσυγχρονισμού, λειτουργί¬ 
ας, ελέγχου μελετών και τα διοικητικά - τεχνικά θέματα / 
ζητήματα που αφορούν θέματα βιομηχανίας, ενέργειας, 
φυσικών πόρων, επενδύσεων και προστασίας περιβάλ¬ 
λοντος, σε μεγάλες βιομηχανικές εγκαταστάσεις που 
υπάγονται στην οδηγία 5Ε\/ΕΖΟ ή άλλης οδηγίας, που 
θα λειτουργήσουν ή λειτουργούν σε όλη την Περιφέ¬ 
ρεια. 

7. Την εισήγηση / γνωμοδότηση για μελέτες περιβαλ¬ 
λοντικών επιπτώσεων Α' κατηγορίας, έπειτα από γνω¬ 
μοδοτήσεις των Τμημάτων Περιβάλλοντος και Υδροοι- 
κονομίαςτης ΠΚΜ. 

8. Τους χρηματικούς καταλόγους και τις καταστάσεις 
βεβαιώσεις προστίμων. 

Α.3) Στον Προϊστάμενο του Τμήματος Περιβάλλοντος 
και Υδροοικονομίας της Διεύθυνσης Περιβάλλοντος, 
Βιομηχανίας, Ενέργειας και Φυσικών Πόρων (ΠΚΜ) για: 

Ι.Την προσυπογραφή των χρηματικών καταλόγων και 
περιληπτικών καταστάσεων. 

2. Τα έγγραφα και τις οδηγίες στα πλαίσια υλοποίη- 
σηςτου προγράμματος Ελέγχου Ποιότητας Αρδευτικών 
Υδάτωντου Υπουργείου Αγροτικής Ανάπτυξης και Τρο¬ 
φίμων. 

3. Τ ην εισήγηση για χορήγηση αδειών χρήσης νερού 
και εκτέλεσης έργων αξιοποίησης υδατικών πόρων σε 
περιφερειακό επίπεδο. 

Β) Διεύθυνσης Λαϊκών Αγορών (ΠΚΜ) 

Β.1) Στον Προϊστάμενο της Διεύθυνσης Λαϊκών Αγο¬ 
ρών (ΠΚΜ) της Γενικής Διεύθυνσης Ανάπτυξης και Περι¬ 
βάλλοντος της Περιφέρειας Κεντρικής Μακεδονίας για: 
1. Τη μηνιαία αποστολή στατιστικών στοιχείων για τις 
λαϊκές αγορές της Μητροπολιτικής Ενότητας Θεσσαλο¬ 
νίκης στο ΣΥΚΑΠ. 

2) Τελικές διατάξεις 

α) Τα αναφερόμενα στην παρούσα απόφαση στην πα¬ 
ροχή εξουσιοδότησης υπογραφής «ΜΕ ΕΝΤΟΛΗ ΑΝΤΙ- 
ΠΕΡΙΦΕΡΕΙΑΡΧΗ ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ» 
στον Προϊστάμενο της Γενικής Διεύθυνσης Ανάπτυξης 
και Περιβάλλοντος, στον Προϊστάμενο της Διεύθυνσης 
Λαϊκών Αγορών Π.Κ.Μ, στον Προϊστάμενο της Διεύθυν¬ 
σης Περιβάλλοντος, Βιομηχανίας, Ενέργειας και Φυσικών 
Πόρων (ΠΚΜ) και στον Προϊστάμενο του Τμήματος Πε¬ 
ριβάλλοντος και Υδροοικονομίας της Διεύθυνσης Περι¬ 
βάλλοντος, Βιομηχανίας, Ενέργειας και Φυσικών Πόρων 
(ΠΚΜ) ισχύουν σε κάθε περίπτωση έλλειψης, απουσίας 
ή κωλύματος τους και για τους νόμιμους αναπληρωτές 
τους. 

2) Οι εξουσιοδοτούμενοι, με την παρούσα απόφαση, 
να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ 
ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ», υποχρεούνται να 
ενημερώνουν τα ανώτερα αυτών υπηρεσιακά ή διοι¬ 
κητικά όργανα για κάθε σοβαρό θέμα και δύνανται να 
προσκομίζουν σε αυτά για υπογραφή σχετικές αποφά¬ 
σεις, πράξεις ή έγγραφα, που αφορούν τα θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Ιουλίου 2017 
Ο Αντιπεριφερειάρχης 
ΚΩΝΣΤΑΝΤΙΝΟΣ ΓΙΟΥΤΙΚΑΣ 


Αριθμ. απόφ. 1 (7) 

Έγκριση υπερωριακής απασχόλησης υπαλλήλου 
για την γραμματειακή υποστήριξη της Σχολικής 
Επιτροπής Α/θμιας Εκπαίδευσης Δήμου Τυρνά- 
βου για το έτος 2017. 

Ο ΠΡΟΕΔΡΟΣ Δ.Σ. 

ΣΧΟΛΙΚΗΣ ΕΠΙΤΡΟΠΗΣ ΠΡΩΤΟΒΑΘΜΙΑΣ 
ΕΚΠΑΙΔΕΥΣΗΣ ΔΗΜΟΥΤΥΡΝΑΒΟΥ 

Έχοντας υπόψη: 

Ι.Τις διατάξεις του άρθρου 16 του ν. 3852/2010. 

2. Τις διατάξεις του άρθρου 49 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Τις διατάξεις της παρ. 10 του άρθρου 12 του 
ν. 2503/1997. 

5. Τηνυπ'αριθ. οικ. 2/78400/0022/14.11.2011 Εγκύκλιο 
του Υπουργείου Οικονομικών. 

δ.Τις έκτακτες υπηρεσιακές ανάγκες που δημιουργού- 
νται κατά έτος για την αντιμετώπιση, οι οποίες επιβάλ¬ 
λουν την απασχόληση προσωπικού πέραν του κανονικού 
ωραρίου εργασίας. 

7. Την αρ. 217/2011 απ. Δημάρχου Τυρνάβου, απο¬ 
φασίζουμε: 

Εγκρίνουμε την υπερωριακή απασχόληση 20 (είκοσι) 
ωρών ανά μήνα για το έτος 2017, με την προβλεπόμενη 
από το Νόμο αποζημίωση που θα βαρύνει την τακτική 
κατανομή για λειτουργικές δαπάνες με το ποσό περίπου 
των 1.900,00 ευρώ, για την γραμματειακή υποστήριξη 
της Σχολικής Επιτροπής Α/θμιας Εκπαίδευσης Δήμου 
Τυρνάβου για το έτος 2017, του υπαλλήλου του Δήμου 
Τσεργά Κων/νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τύρναβος, 2 Ιανουάριου 2017 
Η Πρόεδρος 

ΧΑΡΙΚΛΕΙΑ ΣΟΥΡΛΑΝΤΖΗ 


Αριθμ. 17/29-05-2017 (8) 

Έγκριση Υπερωριακής απασχόλησης Β' εξαμή¬ 
νου 2017 υπαλλήλων του Γενικού Νοσοκομείου 
Λιβαδειάς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΛΙΒΑΔΕΙΑΣ - 

ΓΕΝΙΚΟΥ ΝΟΣΟΚΟΜΕΙΟΥ ΘΗΒΩΝ 

Έχοντας υπόψη: 

1. Τις διατάξεις του ν. 3329/2005 άρθρο 7. 

2. Τις διατάξεις του ν. 4354/2015, άρθρο 20. 

3. Το με αρ. πρωτ. 2/1015ΔΕΠ/05-01 -2016 έγγραφο 
του Γενικού Λογιστηρίου του Κράτους «Παροχή οδη¬ 
γιών για την εφαρμογή των διατάξεων του Κεφ. Β'του 
ν. 4354/2015 (176/Α')». 

4. Τις από 29-5-2017 και 7-6-2017 εισηγήσεις των κά¬ 
τωθι τμημάτων: 

Α.Της Νοσηλευτικής Υπηρεσίας του Γ.Ν. Λιβαδειάς. 

Β. Της Διοικητικής Υπηρεσίας του Γ.Ν. Λιβαδειάς. 

Γ. τηςΤεχνικής Υπηρεσίας του Γ.Ν. Λιβαδειάς. 

Δ. Των εργαστηρίων του Γ.Ν. Λιβαδειάς. 

5. Την εισήγηση της προέδρου του Διοικητικού Συμ¬ 
βουλίου, αποφασίζει ομόφωνα: 

εγκρίνει την υπερωριακή απασχόληση για το Β' εξά¬ 
μηνο του έτους 2017, για εργασία πέραν του κανονικού 
ωραρίου, και μέχρι 20 ώρες το μήνα, για την αντιμετώ¬ 
πιση εκτάκτων υπηρεσιακών αναγκών ως εξής: 

Α) Για τη Νοσηλευτική Υπηρεσία του Γ.Ν. Λιβαδειάς 

Β) Για τη Διοικητική Υπηρεσία του Γ.Ν. Λιβαδειάς 

Γ) ΓιατηνΤεχνική Υπηρεσία του Γ.Ν. Λιβαδειάς 

Δ) Για τα εργαστήρια του Γ.Ν. Λιβαδειάς 

Θα απασχοληθούν υπερωριακά μόνον όσοι χρεια¬ 
στούν για την αντιμετώπιση εκτάκτων υπηρεσιακών 
αναγκών και η απασχόληση αυτών δεν θα υπερβαίνει 
τις καταγεγραμμένες ώρες. 

Η δαπάνη που θαπροκύψει ύψους 41.500,00 € θα κα¬ 
λυφθεί από τον ΚΑΕ 0261. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος Δ.Σ. 

ΕΥΜΟΡΦΙΑ ΒΑΛΛΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 92951/Δ1/02-06-2017 απόφαση του Υπουργού 
Παιδείας, Έρευνας και Θρησκευμάτων, που δημοσιεύ- 
θηκε στο ΦΕΚ 2071/15-06-2015 (τεύχος Β') στη σελίδα 
20767, στην Α' στήλη, στον 15 στίχο εκ των κάτω, διορ¬ 
θώνεται το εσφαλμένο «92951/Δ1» στο ορθό «92951/ 
Ν1». 

(Από το Υπουργείο 

Παιδείας, Έρευνας και Θρησκευμάτων) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























